Jos painan AMW 10 SG -työkalun sahanterän oksaa vasten, saha pysähtyy. Miksi näin tapahtuu?
Tarkista, että sahanterä on asennettu oikein.
fi
Koskeeko 3 vuoden takuu myös mainostyökaluja tai ulkomailta ostettuja työkaluja?
Kyllä, mainostyökalut ja ulkomailta ostetut työkalut voidaan myös rekisteröidä MyBoschiin.
fi
Koskeeko 3 vuoden takuu myös vaihtotyökaluja?
Vaihdettujen työkalujen 3 vuoden takuu siirtyy koskemaan korvaavaa työkalua. Käyttäjien on vastaavasti korvattava palautetun työkalun sarjanumero korvaavan työkalun sarjanumerolla työkalualueellansa.
fi
Kuinka kauan kalibrointi kestää?
Bosch-sähkötyökalujen huolto käyttää kattavaa logistiikkaverkostoa ja optimaalisesti järjestettyjä palveluprosesseja.
Huollon toimitusajat koskevat myös kalibrointipalvelua, mikä tarkoittaa sitä, että yleensä asiakas saa työkalunsa takaisin viimeistään viiden päivän kuluttua.
fi
Kuinka kauan korjaustyö kestää?
Yleensä saat korjatun työkalun takaisin viimeistään 3-5 työpäivän kuluttua.
fi
Kuinka käyttäjä voi suojata itseään ruuvinvääntimen aiheuttamalta takaiskulta?
Väärästä käytöstä johtuvat vaaralliset takaiskut voi välttää seuraavilla toimenpiteillä:

    Valitaan asiaankuuluva ruuvauskärki
    Säädetään ruuvinvääntimen ruuvauskärki oikein, ts. vääntömomentti tai syvyydenrajoitin valmistajan suositusten mukaan
fi
Kuinka saadaan estettyä ruuvauskärjen irti luiskahtaminen ruuvinkannasta?
Yleisimmät syyt ruuvauskärjen irti luiskahtamiseen ovat:

    Ruuvauskärjen koko ei vastaa ruuvin kokoa
    Ruuvauskärki on kallellaan ruuvinkannassa
    Ruuvauskärki kallistuu ruuvaamisen aikana
    Ruuvauskärkeä ei paineta riittävän voimakkaasti ruuvikantaa vasten

Voit tunnistaa helposti käyttövirheen kaikissa näissä tapauksissa.

Ruuvauskärjen irti luiskahtamisen seurauksia ovat:

    Käyttäjän loukkaantumisvaara
    Työkappaleen vaurioituminen
    Ruuvin vaurioituminen
    Ruuvauskärjen vaurioituminen

Kuten näet, näiden yleisten käyttövirheiden välttäminen on erittäin tärkeää
fi
Kuinka takaiskuja voi välttää poraamisen aikana?
Poraustöihin liittyvät takaiskut voi välttää seuraavasti: Käytä aina teräviä poranteriä, jotka ovat optimaalisessa kunnossa. Vaurioituneet tai tylsät poranterät lisäävät erittäin paljon kitkaa ja jumittuvat herkästi.
Jos poraat syviä reikiä, vedä poranterää välillä taaksepäin, jotta porausjäte pääse poistumaan. Tämä vähentää poranterän kitkaa ja pienentää siten jumittumisvaaraa.
Valitse sopiva nopeus ja kiinnitä työkappale, kun poraat halkaisijaltaan suuria reikiä.
Yleensä kannattaa porata ensin pienempi reikä, jos poraat halkaisijaltaan yli 6 mm:n reikiä metalliin. Tämän toimenpiteen ansiosta sinun ei tarvitse käyttää niin suurta painamisvoimaa. Tästä on etua etenkin porattaessa ohuita metallilevyjä, koska tällöin voit käyttää sopivaa painamisvoimaa niin, ettei poranterä takerru työkappaleeseen, kun vedät terän pois reiästä. Nyrkkisääntönä on, että esiporauksen terän halkaisijan tulee vastata suuren poranterän leikkaavan teräsärmän leveyttä.
Takaiskut voi vaimentaa ohjaamalla konetta turvallisesti. Siksi porakoneesta täytyy pitää kiinni molemmilla käsillä. Jos porakoneen varustukseen kuuluu lisäkahva, sitä on ehdottomasti käytettävä.
fi
Kuinka turvallisia kuumaliimapistoolit ovat?
Kuumaliimapistoolit tarjoavat erittäin hyvän sähköturvallisuuden, mutta kuten tuttua muistakin sähkö- ja elektroniikkalaitteista, niitä ei pidä jättää ilman valvontaa, kun ne ovat päällä. Liiman korkean sulamispisteen (150–180 °C) takia käytössä on kuitenkin noudatettava varovaisuutta palovammojen estämiseksi.
fi
Kuinka turvallisia sinkiläpistoolit ovat?
Sinkiläpistoolit ovat erittäin turvallisia, jos niitä käytetään ohjeenmukaisella tavalla. Niitä tulee aina käyttää työkappaleen päällä ja hakasia ei saa koskaan "ampua" ympäristöön. Siksi monissa sinkiläpistooleissa on turvamekanismi, joka sallii liipaisun vain työkappaleen päällä.
fi
Kuinka usein Bosch ottaa yhteyttä käyttäjiin markkinointitarkoituksissa, jos he antavat tähän suostumuksensa?
Otamme sinuun normaalisti yhteyttä sähköpostitse kerran tai kaksi kuukaudessa (uutiskirje).
fi
Kuka voi auttaa minua kuluttajille tarkoitettujen Boschin työkalujen käyttöön liittyvissä kysymyksissä?
Kuluttajille tarkoitettujen Boschin työkalujen käyttöön liittyvissä kysymyksissä auttaa käyttöneuvontamme (asiakaspalvelu).
fi
Miksi AXT ei kytkeydy päälle?
Monissa tapauksissa kokoojasäiliötä ei ole asetettu oikein paikalleen. Kyse on turvallisuustoiminnosta
fi
Miksi MyBosch ei hyväksy laitteeni sarjanumeroa?
Tarkastamme sarjanumeroiden paikkansapitävyyden aina, joten tällaista ei pitäisi tapahtua. Sarjanumero koostuu numeroista ja kirjaimista. Olet ehkä sekoittanut nollan (0) isoon O-kirjaimeen. Sarjanumero on yleensä 9-merkkinen. Jos näin ei ole, käänny asiakaspalvelumme puoleen.
fi
Miksi MyBosch ei ole käytettävissä maassani?
Koska haluamme taata nopean huollon korjaustapauksessa, voimme tarjota MyBosch-palvelun vain maissa, joissa meillä on oma palvelukeskus. Meillä ei ole valitettavasti palvelukeskusta joka maassa. Poikkeuksen muodostavat Irlanti (käyttäjät voivat rekisteröityä Isossa-Britanniassa) ja Luxemburg (käyttäjät voivat rekisteröityä Ranskassa tai Saksassa).
fi
Miksi en pysty löytämään tai valitsemaan osaa varaosaluettelosta?
Tähän on kolme mahdollista syytä:

1) Se on lisävaruste eikä varaosa. Lisävarusteidemme yleiskatsauksen saat Lisävarusteet-osiosta tai voit pyytää sen suoraan jälleenmyyjältä.

2) Tarvittava osa kuuluu kokoonpanoon. Tällöin ainoa mahdollisuus on tilata koko kokoonpano.

3) Tarvittavaa osaa ei ole varastossa tai sitä ei enää ole saatavana. Kun haluat tarkempia tietoja toimitusajoista, ota yhteyttä huollon asiakaspalveluun. - puh. 0800 98044; ma - pe: klo 8 – 16.
fi
Miksi laitteessani ei ole sarjanumeroa?
On olemassa tuotekategorioita, esimerkkinä pölynimurit ja kuumailmapuhaltimet, joiden sarjanumero ei ole totutussa paikassa (tuotelapussa). Näissä tuotekategorioissa sarjanumeroa ei tarvitse syöttää takuun pidennyksen saamiseksi.
Jos joskus kuitenkin sattuu niin, että hankit Boschin harrastajille tarkoitetun työkalun etkä löydä sarjanumeroa mistään, voit kääntyä asiakaspalvelumme puoleen.
fi
Miksi maalia on ohennettava?
Jos maali on liian jäykkäjuoksuista, sitä voi ruiskuttaa vain huonosti tai ei ollenkaan.
Optimaalinen ohennussuhde riippuu aina maalilaadusta. Noudata maalin valmistajan antamia ohjeita.
Kokemuksemme mukaan maalin ohentaminen on suositeltavaa.
Aloita ohentamalla 5 %:n verran ja kokeile ruiskutuskuviota esimerkiksi pahvinpalaan. Jos tulos ei ole vielä tyydyttävä, ohenna maalia lisää 5 prosentin verran ja tee testi uudelleen. Älä ohenna yli 15–20 % verran. Noudata maalin valmistajan antamia ohjeita.
fi
Miksi minun kannattaa maalata ruiskulla siveltimen käytön sijasta?
Ruiskumaalaaminen tarjoaa kolme merkittävää etua:
Ruiskumaalausjärjestelmillä teet saman työn huomattavasti lyhyemmässä ajassa kuin käyttämällä sivellintä ja telaa.
Maalin erittäin hienojakoisen levityksen ansiosta maalipinnasta saadaan tasainen, myös karkeilla pinnoilla.
Ruiskulla pääset vaivattomasti myös hankaliin kohtiin, kuten nurkkiin ja reunoihin (esim. piha-aidoissa).
fi
Miksi minun on ilmoitettava tuotetietoja ja henkilökohtaisia tietoja laitetta rekisteröidessäni?
Takuun pidennyksen kitkattoman sujumisen takia on välttämätöntä kerätä tietyt tiedot. Tuotekohtaiset tiedot tarvitaan, jotta vääriä tietoja ei syötetä järjestelmään ja jotta laite voidaan yksilöidä tarkasti. Henkilökohtaiset tiedot ovat välttämättömiä, jotta rekisteröity laite voidaan kohdentaa oikeaan ihmiseen. Tämä on välttämätöntä väärien tietojen syöttämisen estämiseksi ja jotta kolmannet osapuolet eivät pääse käyttämään tuotetietoja väärin tai tällaisten asioiden selvittämiseksi.

Henkilökohtaisia tietoja, joiden käyttöön ei ole annettu suostumusta, ei käytetä markkinointitarkoituksiin

Jos sinulla on vielä kysyttävää joistakin saamistasi tiedoista, voit mielellään esittää kysymyksesi asiakaspalvelumme kautta.
fi
Miksi rekisteröityisin MyBoschiin?
MyBoschin avulla voit pidentää Boschin sähkö-, puutarha- ja mittatyökalujen takuuaikaa 3 vuoteen.
fi
Mikä on elektronisen kaltevuusmittarin etu?
Mittaukset näytetään digitaalisesti.
fi
Mikä on oikea höyläyssuunta?
Jos mahdollista, höyläyssuunta on valittava siten, ettet höylää syiden vastaisesti, koska tämä voi huonontaa pinnan laatua. Kun ohjaat höylän hieman vinossa asennossa pintaan, saat aikaan "vetävän leikkausliikkeen", jolla takaa siistin työstöjäljen (työkappaleeseen ohjattava höyläterä on vinossa asennossa kohtisuoraan syöttösuuntaan nähden).
fi
Mikä on oikea tapa säilyttää litiumioniakkuja?
Litiumioniakkuja tulisi säilyttää mieluiten huonelämpötilassa. Säilytys korkeissa lämpötiloissa lyhentää akun käyttöikää. Litiumioniakut saattavat rikkoutua yli 55 °C lämpötilassa, ja niiden varaus voi tyhjentyä kokonaan alle -15 °C lämpötilassa. Litiumioniakkuja ei tule ladata aivan täyteen ennen varastointia. Täyteen varattu kenno on aktiivisempi kuin osittain varattu kenno, minkä takia kennon vanheneminen nopeutuu.
fi
Mikä on ruohonleikkurien suurin leikkuukorkeus?
Ruohonleikkuriemme suurin leikkuukorkeus on 70 mm.
fi
Mikä ruuvauskärki on?
Ruuvausteknologiassa tämä termi kuvaa kyseiselle ruuvityypille tarvittavaa ruuvauskärkeä (urakanta, ristipää, kuusiokolo, Torx, jne.). Ruuvauskärki kiinnitetään työkaluun joko suoraan tarvikkeen kuusiovarrella istukkaan, tai teränpitimeen, joka on joko kiinteä työkalun osa tai siihen kiinnitetty lisätarvike.
fi
Mikä työkalu linjalaser on ja mihin sitä käytetään?
Linjalaser on mittalaite, jolla määritetään kohteiden suhteellinen korkeus.
Heijastamalla laserlinjoja seinälle linjalaser helpottaa esimerkiksi taulujen ripustamista ja hyllyjen tai kaappien täsmällistä asentamista sekä niiden kohdistamista tarkasti toisiinsa.
fi
Millaisia ruuvinvääntimiä on saatavana?
Periaatteessa teemme eron seuraavien versioiden välillä:

    Syvyydenrajoittimella varustetut ruuvinvääntimet
    Vääntömomenttikytkimellä varustetut ruuvinvääntimet
    Iskutoiminnolla varustetut ruuvinvääntimet
fi
Millaisille puutarhajätteille silppuri soveltuu?
Vihreille ja pehmeille puutarhajätteille
 Pensaiden ja puiden oksille
 Kaikenlaisille puutarhajätteille uuden "Turbine-Cut"-järjestelmän ansiosta
fi
Milloin ilmoitus takuun pidennyksestä on tehtävä?
30 päivän sisällä ostosta. Ratkaiseva on ostotositteen päiväys.
fi
Millä selaimilla voin käyttää MyBoschia?
MyBoschia voi käyttää yleensä kaikilla selaimilla. Suosittelemme kuitenkin käyttämään aina selaimen uusinta versiota. Lokakuusta 2018 alkaen olemme sulkeneet erittäin vanhoja selainversioita (2010-2014) pois turvallisuussyistä. Tämä tarkoittaa, että näillä selainversioilla ei voi enää käyttää MyBoschia:

• Internet Explorer <=8
• Android < 4.4
• Safari < 7
fi
Millä tavoin Bosch ottaa yhteyttä käyttäjiin, jos nämä antavat siihen suostumuksensa?
Otamme sinuun normaalisti yhteyttä sähköpostitse kerran tai kaksi kuukaudessa. Voimme myös ottaa yhteyttä sinuun push-ilmoituksilla. Emme ota yhteyttä puhelimitse. Sinuun otetaan yhteyttä puhelimitse ainoastaan poikkeustapauksissa.
fi
Missä ARM:n laitekilpi sijaitsee?
Oikeanpuoleisen takapyörän yläpuolella
fi
Missä voin antaa palautetta MyBoschista?
MyBoschista löytyvän yhteydenottolomakkeen kautta tavoitat meidät nopeasti ja kätevästi ja voit antaa palautetta ja parannusehdotuksia MyBoschista.
fi
Missä voin korjauttaa työkaluni?
Voit lähettää viallisen työkalun suoraan keskuhuoltoomme. Toinen vaihtoehto on viedä se paikallisen jälleenmyyjän liikkeeseen.

Jos lähetät työkalun suoraan meille, muista ehdottomasti varmistaa, että täytät korjaustyön tilauslomakkeen ja liität sen viallisen työkalun mukaan, jotta pystymme käsittelemään työtilauksesi nopeasti.
fi
Missä voin rekisteröidä laitteeni saadakseni takuun pidennyksen?
Linkki "MyBosch"-portaaliimme rekisteröitymiseksi kuluttajille tarkoitettujen Bosch-laitteiden takuun pidennystä varten on: MyBosch-tools.com
fi
Mistä löydän oikeudelliset dokumentit?
Julkaisutiedot löytyvät MyBosch-aloitussivun alalaidasta. Alalaidasta löydät tietosuojalausekkeen. Yleiset käyttöehdot löydät suoraan MyBosch-aloitussivulta osoitteesta Bosch-diy.com kohdasta MyBosch.
fi
Mistä löydän projektiani varten suosituksia siitä, mitä laitteita tarvitsen?
Jos sinulla on kysyttävää sinulle sopivista laitteista, käänny suoraan huollon puoleen asiakaspalvelumme kautta tai tutun jälleenmyyjäsi puoleen.”
fi
Mistä löydän vastauksia tietosuojaan liittyviin kysymyksiin?
Käänny tietosuojakysymyksissä asiakaspalvelumme puoleen. Sieltä kysymyksesi ohjataan edelleen oikealle osastolle.
fi
Miten asiakas voi pidentää kuluttajille tarkoitettujen Boschin sähkö-, puutarha- ja mittalaitetyökalujen takuuta?
Kuluttajille tarkoitettujen Boschin sähkö-, puutarha- ja mittalaitetyökalujen takuuta voi pidentää MyBoschissa. Tätä varten on rekisteröidyttävä MyBoschiin.
fi
Miten hionta tulee yleensä tehdä?
Pinta hiotaan ensin karkealla hiomatarvikkeella ja sen jälkeen käytetään aina hienompaa karkeutta jokaisessa hiontavaiheessa. Peukalosääntönä pätee, että valitset aina kaksi kertaa hienomman karkeuden jokaisessa hiontavaiheessa.

Esimerkki: Karkeusjärjestys 40 – 80 – 180 – 360 – 600 – 1200
fi
Miten käytöstä poistetut akut tulee hävittää?
Ne tulee toimittaa sähkötyökalujen jälleenmyyjälle. Sähkötyökalujen jälleenmyyjä lähettää akut sähkötyökalujen valmistajalle, joka järjestää niiden asianmukaisen kierrätyksen.
fi
Miten löydän oikean varaosan sähkötyökaluuni?
Varaosaluettelossa on kaikkien viimeisten 25 vuoden aikana valmistettujen työkalujemme räjäytyspiirustukset. Siitä löydät tarvitsemasi varaosan helposti. Katso valmiiksi työkalun tuotenumero tai kauppanimi. Sinun on syötettävä se, jotta voit löytää nopeasti oikean varaosan.
fi
Miten minun tulee toimia, jos haluan palauttaa tilaamani varaosan?
Jos havaitset paketissa ulkoisia vaurioita, kun varaosa toimitetaan sinulle, kieltäydy ottamasta sitä vastaan tai näytä vauriot postinkantajalle/huolitsijalle.

Jos havaitset tavaroissa materiaalivikoja pakkauksesta poiston jälkeen tai olet tilannut väärän varaosan, ilmoita siitä meille mahdollisimman pian (viimeistään 15 päivän kuluessa). Tarkista tässä yhteydessä myös toimitusehtomme.

Ennen kuin palautat tavarat, sinun on pyydettävä meiltä palautusilmoitus, josta ilmenee lähetysilmoituksen numero.
fi
Miten pitkään yleinen valmistajatakuu on voimassa?
Valmistajatakuu yksityisille loppukuluttajille on 2 vuotta.
fi
Miten poistan tilini MyBoschista?
Kirjaudu MyBoschiin. Voit poistaa MyBosch-tilisi henkilökohtaisen profiilialueesi kohdasta "Tili ja henkilötiedot". Mutta huomaa, että emme voi poistaa MyBosch-tiliäsi, jos takuun pidennyksesi on voimassa.
fi
Miten poistan yhden rekisteröidyistä työkaluistani MyBoschista?
Kohdassa "Omat työkaluni" voit poistaa kyseessä olevan työkalun toiminnolla "Muokkaa sivua". Jos poistat vahingossa laitteen, joka oli rekisteröity takuun pidennykseen, löydät tärkeimmät takuun pidennykseen liittyvät tiedot vielä yleiskatsauksen kohdasta "Takuun pidennys".
fi
Miten työkalu tulee pakata?
Työkalu tulee pakata aina niin, ettei se voi vaurioitua kuljetuksen aikana. Jos sinulla ei ole sopivia pakkauksia suurille työkaluille, soita meille.  Lähetämme sinulle sopivan pahvilaatikon.
fi
Miten voin muuttaa henkilökohtaisia tietojani MyBoschissa?
Napsauta sisäänkirjautumisen jälkeen kohtaa "MyBosch-tilini", jolloin avautuu seuraava sivu: "Henkilökohtaiset tietoni ja asetukseni". Täällä voit muuttaa kaikkia asetuksia mielesi mukaan. Muutosten jälkeen tallenna muutokset alhaalta.
fi
Miten voin puhdistaa työkalun?
Jos olet käyttänyt liuotinpitoisia lakkoja/maaleja, tarvitset liuottimia. Vesipohjaisten maalien yhteydessä puhdistus vedellä riittää.
Pieni vinkki: Lämmitä vettä hiukan ja käytä pesunestettä, koska se irrottaa maalin helpommin. Vanha pesuharja tai hammasharja on paras työkalu maalijäännösten poistamiseen.
Kohta kohdalta neuvova puhdistusopas (saatavana vain saksaksi) löytyy verkkosivustoltamme kohdasta Tiedot > Käyttövinkit.
fi
Miten voin tulostaa takuutodistuksen?
Löydät takuutodistuksen MyBoschista kohdasta "Omat työkaluni". Napsauta sen alla olevaa kohtaa "Takuun pidennys". Kun napsautat vastaavaa laitetta, pääset suoraan takuutodistukseen. PDF-dokumentti aukeaa automaattisesti ja voit tulostaa takuutodistuksen.
fi
Mitkä ovat korjattavaksi lähetettyjen työkalujen toimituskulut?
Takuukorjauksen yhteydessä emme tietenkään peri toimituskuluja.
Takuun voimassaolon jälkeen tehtävissä korjaustöissä veloitamme kiinteän toimituskulun.
fi
Mitkä ovat olennaisimmat erot iskuporakoneen ja tavallisen porakoneen välillä?
Kara on asennettu kiinteästi porakoneen laakereihin. Tämä takaa erittäin tarkan keskityksen. Porausnopeus metalliin on optimaalinen. Iskuporakoneessa kara on sijoitettu laakereiden välille niin, että se voi liikkua esteettömästi. Kyseisen järjestelmän takia keskitystarkkuus ei ole yhtä hyvä kuin tavallisissa porakoneissa. Nopeus on yleensä suurempi kuin tavallisissa porakoneissa, koska iskuporakoneita käytetään myös kivimateriaalin poraustöihin, joissa tarvitaan suurta iskuvoimaa.
fi
Mitkä ovat tärkeimmät hiontaa koskevat työsuojelu- ja turvallisuusmääräykset?
Noudata valmistajan määrittelemää käyttöaluetta
    Käytä vain valmistajan suosittelemia hiomatarvikkeita
    Käytä tehokasta pölynpoistoa
    Käytä suojalaseja
    Käytä hengityssuojainta
    Käytä kuulosuojaimia
fi
Mitkä ovat varaosien toimituskulut?
Kun tilaat varaosan, toimituskulut ovat 10,08 euroa (sis. ALV:n).
fi
Mitkä takuuehdot koskevat yksityiskäytössä olevia työkaluja?
Uusien työkalujen takuu on yksityiskäytössä 24 kuukautta. Yksityiskohtaiset tiedot saat viimeisimmistä takuuehdoista.
fi
Mitkä tekijät on erityisesti huomioitava ruuvinvääntimien käsittelyssä?
Ruuvien kiristämisen ja löysäämisen yhteydessä voi tapahtua käyttäjälle vaarallinen takaisku. Sen voi aiheuttaa

    Takaisiniskuliike
    Ruuvauskärjen irti luiskahtaminen
    Toimintahäiriö
fi
Mitä LeafCollect tarkoittaa ruohonleikkurin terän yhteydessä?
Terän kärjet on taivutettu ylöspäin, jotta leikkuri kerää ruohosilpun suoraan kokoojasäiliöön
fi
Mitä erillinen mittaus tarkoittaa?
Erillisellä mittauksella esimerkiksi kahden kiinteän pisteen välinen kiinteä etäisyys mitataan ja näytetään yhdellä kertaa.
fi
Mitä eroa on EasyDrill 12:n ja 1200:n välillä?
1200-versiossa on vaihdettava akku, kun taas 12-versiossa on sisäänrakennettu akku
fi
Mitä eroa on EasyRadio12:n ja PRA MultiPowerin välillä?
EasyRadio12-mallia voi käyttää vain 12 voltin akulla. PRA MultiPower -mallia voi käyttää 12 voltin, 14,4 voltin ja 18 voltin akuilla.
fi
Mitä eroa on Uneon ja Uneon Maxxin välillä?
Uneossa on 10,8 voltin akku ja sen iskunvoima on 0,5 joulea. Uneo Maxxissa on 14,4 voltin akku ja sen iskuvoima on 0,6 joulea. Uneossa on kaksi ruuvausvaihdetta, mitä Uneo Maxxissa ei ole.
fi
Mitä eroa on varaosalla ja lisävarusteella?
Varaosat ovat sähkötyökalun komponentteja. Ne ovat osa peruslaitteistoa - ilman niitä työkalu ei voi toimia. Esimerkkejä varaosista ovat: hammashihnat, ruuvit, terälaipat ja hiiliharjasarjat.

Lisävarusteet ovat työkalua täydentäviä osia tai tarvikkeita, joita ilman sähkötyökalua voi käyttää yhä suhteellisen normaalisti. Lisävarusteita ovat mm. sahanterät, kotelot, lisäkahvat, hiomapaperit ja poranterät.
fi
Mitä etua on laitteeni rekisteröimisestä MyBoschiin?
Boschin uuden kuluttajille tarkoitetun sähkö-, puutarha- tai mittatyökalun rekisteröinnin myötä työkalun takuu pitenee 2 vuodesta 3 vuoteen.”
fi
Mitä hiontamenetelmiä on olemassa?
Pintahiontaa kutsutaan pinnan viimeistelyksi, kun taas materiaalien leikkaamista hiomalla kutsutaan leikkamiseksi tai katkaisemiseksi.
fi
Mitä höyläyksessä on huomioitava ja miten vältetään töihin liittyvät vaaratekijät?
Sähköhöylästä tekee vaarallisen sen teräakseli ("kutteri"), joka pyörii suurella nopeudella. Kiertävän painon vaikutuksesta höylän terä pyörii jonkin aikaa edelleen höylän sammuttamisen jälkeen. Siksi ennen kutterin pysähtymistä on varottava, ettei terä kosketa käyttäjää tai lähellä olevia esineitä, kuten työpenkkiä.
Vaaran välttämiseksi höylä tulee asettaa säilytysalustan päälle vasta sen jälkeen kuin kutteri on pysähtynyt. Mieluiten kannattaa käyttää sellaista höyläversiota, joka on varustettu turvallisella säilytystuella. Tämän apuvälineen kanssa kutteri ei voi koskettaa työstettävää pintaa. Tästä huolimatta sinun kannattaa varmistaa, että työstettävällä pinnalla ole vieraita esineitä.
fi
Mitä jyrsinnässä on huomioitava ja miten vältetään töihin liittyvät vaaratekijät?
Terävä jyrsinterä muodostaa suurimman loukkaantumisvaaran jyrsinnässä. Se on vaarallinen käytön aikana ja myös työkalun ollessa pysäytettynä. Jyrsimet toimivat erittäin suurella pyörimisnopeudella. Virheellinen käyttö voi aiheuttaa työkalun takaiskuja. Työssä tulee käyttää vain teräviä ja moitteettomassa kunnossa olevia jyrsinteriä. Jyrsinterien on oltava kyseiseen jyrsimeen sopivia ja hyväksyttyjä. Tylsät tai vaurioituneet jyrsinterät voivat johtaa voimakkaaseen tärinään, työkalun takaiskuihin ja jyrsinterän murtumiseen. Jyrsinterän aiheuttaman loukkaantumisvaaran voi välttää seuraavilla toimenpiteillä:

    Pidä molemmilla käsillä kiinni käytettävän työkalun kahvoista.
    Irrota töiden päätyttyä jyrsinterä jyrsimestä.

Kun jyrsit reunoja, syöttösuunnan täytyy aina olla jyrsinterän pyörimissuuntaa vastaan (ylöspäin leikkaava jyrsintä). Jos jyrsit jyrsinterän pyörimissuuntaan (alaspäin leikkaava jyrsintä), työkalua ei voi enää käyttää turvallisesti, etenkään suurella lastupaksuudella. Jos työkalu kallistuu voimakkaasti, tämä voi aiheuttaa jyrsimen hallinnan menetyksen ja erittäin suuren onnettomuusvaaran. Jyrsin on aina pidettävä tukevassa ja turvallisessa otteessa.
Jyrsinnässä tulee käyttää sopivaa painamisvoimaa niin, ettei työstönopeus hidastu liikaa ja synnytä tärinää.
fi
Mitä kautta saan yhteyden asiakastukeenne?
Tavoitat tukipalvelumme yhteydenottolomakkeen kautta tai soittamalla asiakaspalveluumme. Molemmat löytyvät suoraan MyBoschista Huolto-valikon alta.
fi
Mitä koneideni huolto maksaa?
Huollon hinta riippuu tehtävistä töistä. Siksi emme voi etukäteen tässä antaa tarkkaa hintaa.
Lisätietoja saat ottamalla yhteyden Bosch-asiakaspalveluumme.

Puh.: 0800 98044
Faksi: 010 296 1838
Ma - pe: klo 8 – 16
fi
Mitä laitteita voin rekisteröidä takuun pidentämistä varten?
Kaikki kuluttajille tarkoitetut Boschin sähkö-, puutarha- ja mittalaitetyökalut.
fi
Mitä maaleja voi ruiskuttaa?
Voit käyttää Bosch-ruiskumaalausjärjestelmien kanssa kaikkia tavanomaisia maaleja, kuultomaaleja ja seinämaaleja. Maalin valinta riippuu käyttöalueesta. Haluatko remontoida seiniä, maalata huonekaluja tai suojata puuterassin kuultomaalilla?

Emulsiot/seinämaalit:
Soveltuvat sisäkattojen ja seinien maalaamiseen. Ne tarttuvat kunnolla pintoihin, egalisoivat pinnan epätasaisuudet, sulkevat rapattujen seinien ja betonin huokoset ja soveltuvat erinomaisesti sahajauhotettujen tai kohokuvioitujen tapettien maalaamiseen.

Lakkamaalit:
Lakkamaalit ovat yleensä läpikuultamattomia pinnoitteita. Kuivuttuaan ne muodostavat korkealaatuisen himmeän tai kiiltävän pinnan. Niitä käytetään pääasiassa puu-, metalli-, muovi- ja mineraalimateriaalien maalaamiseen.

Kuultomaalit:
Pinnoitteet, joissa on vähän pigmenttiä. Niitä käytetään, jos pinnan kuvion halutaan pysyvän näkyvänä. Kuultomaalit suojaavat puuta sään, UV-säteilyn ja tietyissä tapauksissa homeen ja hyönteisten vaikutuksilta. Kuultomaalit tasoittavat puupinnat.
fi
Mitä materiaaleja jyrsimellä työstetään?
Yleensä kaikkia materiaaleja on mahdollista jyrsiä, etenkin puumateriaaleja. Metalleja voi kuitenkin jyrsiä vain raskailla, kiinteäasenteisilla jyrsinkoneilla. Vain ohuita alumiinilevyjä voi jyrsiä myös käsin ohjattavalla jyrsimellä.
fi
Mitä materiaaleja kuumaliimapistoolilla voi liimata?
Kuumaliimapistoolilla voi liimata kaikkia sellaisia materiaaleja, joiden pinta on imevä tai huokoinen sekä myös kuumuutta kestävä. Tyypillisiä materiaaleja ovat puu, puumateriaalit, kivimateriaalit ja kuitumateriaalit, kuten kangas, nahka, pahvi ja paperi.
Sillä ei voi liimata sellaisia materiaaleja, joiden pinta on sileä ja imemätön, esim. lasi, metalli ja sileät tai lämpöherkät muovit, kuten polystyreenivaahto. Jos olet epävarma materiaalin soveltuvuudesta, tee koeliimaus ennen käyttöä.
fi
Mitä materiaaleja voi hioa?
Lähes kaikkia kiinteitä materiaaleja voi hioa. Vain joitakin harvoja materiaaleja, kuten elastomeerejä, ei voi hioa tai niitä voi hioa vain teknisesti haastavalla järjestelmällä.
fi
Mitä materiaaleja voi höylätä?
Kaikkia työstökelpoisia materiaaleja voi höylätä. Käsin ohjattavia sähköhöyliä käytetään lähes yksinomaan puun ja puumateriaalien höyläämiseen. Muoveja voi höylätä, jos höyläysleveys on pieni (noin 20–50 mm, muovityypistä riippuen).
fi
Mitä materiaaleja voi kiinnittää sinkiläpistoolilla?
Yleensä sinkiläpistooleja voi käyttää vain puuhun ja puumateriaaleihin - ellei puu ole liian kovaa. Raakapuu ja vaneri soveltuvat erinomaisesti hakasille, koska puun syyt parantavat kiinnitysvoimaa. Muissa puumateriaaleissa, kuten lastulevyissä, kiinnitys onnistuu kohtuullisen hyvin vain käyttämällä hartsilla päällystettyjä hakasia.
Kovia materiaaleja, kuten metalleja, kivimateriaaleja, lasia ja kovia muoveja, ei voi käyttää hakasten kiinnitysalustana.
fi
Mitä materiaaleja voi sahata käsin ohjattavilla sähkösahoilla?
Joitakin mineraalimateriaaleja ja lasia lukuun ottamatta käsin ohjattavilla sähkösahoja voi käyttää lähes kaikkien materiaalien sahaustöihin.
fi
Mitä muisti-ilmiö tarkoittaa?
Muisti-ilmiö tapahtuu NiCd-akuissa, jos niitä ei pureta täysin tyhjäksi. Jos osaa akusta ei käytetä, akku "muistaa" tämän. Tämän jälkeen akun vajaakäytetty osa ei ole enää käytettävissä energian varaamiseksi akkuun. Litiumioniakuissa ei voi tapahtua tällaista muisti-ilmiötä.
fi
Mitä on erityisen tärkeää huomioida, ennen kuin akkua tai akkutyökalua käytetään ensimmäistä kertaa?
Sinun tulee ehdottomasti lukea käyttöohjeet, koska akkuteknologian nopean kehityksen myötä tehdään teknisiä uudistuksia, jolloin tietyissä olosuhteissa tarvitaan uusia sovelluksia ja toimintatapoja.
fi
Mitä on huomioitava sisätilojen laseretäisyysmittauksissa?
Mittalaitteen ja mitattavan kohteen välillä ei saa olla esteitä. Esteet estävät mittaamisen.
Lisäksi mittaustulokset voivat olla vääriä, jos savu tai pöly absorboivat tai osaltaan heijastavat mittaussäteen.
fi
Mitä perusruuvaustapoja on olemassa?
Lähes kaikki ruuvaustavat voidaan luokitella kahteen perustyyppiin - kovaan alustaan ruuvaamiseen ja pehmeään alustaan ruuvaamiseen.

    Kovaan alustaan ruuvaamista ovat kaikki sellaiset käyttökohteet, joissa ruuvin alla on kovaa materiaalia (yleensä metallia).
    Pehmeään alustaan ruuvaamista ovat kaikki sellaiset käyttökohteet, joissa on ruuvin alla on myöten antavaa (pehmeä) materiaalia (yleensä puu) tai ruuvi ruuvataan myöten antavan materiaalin sisään.
fi
Mitä pyörivä laser tarkoittaa?
Pyörivässä laserissa säde voi pyöriä vaakatasossa laserin ympäri ja pystyy siten heijastamaan ympyräsäteen
fi
Mitä ruiskumaalaamisessa pitää huomioida yleisesti ja kuinka ruiskumaalausjärjestelmää käytetään?
Ennen ruiskumaalaamista:
Ennen ruiskumaalaamista kaikki ne pinnat, joita ei haluta maalata, on peitettävä tai suojattava huolellisesti.
Pieni vinkki:
Peitä lattia maalausalustalla kalvon sijasta, jotta suojus ei pääse luiskahtamaan tai nousemaan vahingossa ylös.

Liitä ruiskupistooli työkalun tai moottorin ilmaletkuun ja täytä säiliö tarvittavalla seinämaalilla, lakkamaalilla tai kuultomaalilla. Ohenna seinämaalia tarvittaessa.
Oikea suutin täytyy valita ja kiinnittää maalilaadun mukaan. Aseta tämän jälkeen oikea ruiskutus- ja ilmamäärä ja tee ruiskutustesti pieneen pahvinpalaan tms.

Ruiskumaalauksen aikana:
Ruiskumaalaa tarvittavan ruiskutuskuvion mukaan: vaakasuuntaisesti, pystysuuntaisesti tai pistemäisesti.
Optimaalisen pinnan aikaansaamiseksi suihkuta maalia noin 20 cm:n etäisyydeltä ja liikuta ruiskupistoolia jatkuvasti. Suosittelemme ruiskuttamaan edestakaisella liikkeellä. Tee tarvittaessa toinen ruiskutuskerta, ts. jos maali ei peitä pintaa vielä kokonaan.
Ruiskuta aina seinän suuntaisesti ja aloita valonlähteen puolelta (esim. ikkuna)

Ruiskumaalaamisen jälkeen:
Kun ruiskumaalaus on saatu tehtyä, ruiskupistooli on puhdistettava välittömästi, jotta maali ei kuivu sen sisään.
fi
Mitä sahaamisessa on huomioitava ja miten vältetään töihin liittyvät vaarat?
Sahanterä muodostaa suurimman loukkaantumisvaaran sähkösahojen käytössä. Se on vaarallinen käytön aikana ja myös työkalun ollessa pysäytettynä. Käyttövirheen yhteydessä syntyy myös työkalun takaiskuvaara. Työssä tulee käyttää vain teräviä ja moitteettomassa kunnossa olevia sahanteriä. Sahanterien on oltava kyseiseen sahaan sopivia ja hyväksyttyjä. Tylsät tai vaurioituneet sahanterät voivat aiheuttaa työkalun jumittumisen tai lukkiutumisen. Sahanterän aiheuttaman loukkaantumisvaaran voi välttää seuraavilla toimenpiteillä:

    Älä missään tapauksessa poista suojuksia, pidä niitä auki tai muuta niitä mitenkään.
    Pidä molemmilla käsillä kiinni käytettävän työkalun kahvoista.
    Peitä ketjusahan laippa suojuksella käytön jälkeen.
    Poista töiden jälkeen kaikkien muiden sahojen (paitsi pyörösahojen) sahanterä sahasta.

Säädä ja kiinnitä säädettävät suojavarusteet, kuten halkaisuveitsi, määräysten mukaisesti.
Saha on aina pidettävä tukevassa ja turvallisessa otteessa. Ohjaa sahaa sopivalla voimalla niin, ettei saha jumitu tai lukkiudu. Muuten saha voi aiheuttaa takaiskun.
fi
Mitä suora mittaus tarkoittaa?
Suoralla mittauksella mittausarvo voidaan tallentaa välittömästi, esimerkiksi asettamalla viivoitin kohteen päälle.
fi
Mitä sähkötyökaluja käytetään jyrsintään?
Jyrsintään tarkoitetuista käsin ohjattavista sähkötyökaluista käytetään yhteisnimitystä "jyrsimet". Jyrsimillä työstetään työkappaletta yleensä yläpuolelta.
Jyrsimet eroavat toisistaan käyttötarkoituksen ja virrankulutuksen suhteen. Tavallisia malleja ovat:

    Monitoimityökalut
    Reunajyrsimet
    Yläjyrsimet
fi
Mitä tapahtuu, jos hylkään kustannusarvion?
Voit päättää, jääkö koneesi keskushuoltoomme, josta se toimitetaan kierrätykseen, vai haluatko saada koneesi takaisin.
fi
Mitä teen, jos en ole saanut aktivointilinkin sisältävää vahvistussähköpostia?
Useimmissa tapauksissa syynä on se, että sähköposti, joka sisältää aktivointilinkin, on joutunut roskapostikansioon. Katso vielä sieltä.
Mikäli sähköposti ei löydy roskapostikansiosta, ota meihin yhteys MyBoschin yhteydenottolomakkeella.
fi
Mitä teen, jos olen nollannut salasanani, mutta en ole saanut vahvistussähköpostia?
Useimmissa tapauksissa syynä on se, että sähköposti, joka sisältää vahvistuslinkin, on joutunut roskapostikansioon. Katso vielä sieltä.
Mikäli sähköposti ei löydy roskapostikansiosta, ota meihin yhteys MyBoschin yhteydenottolomakkeella.
fi
Mitä teen, jos olen unohtanut salasanani?
Sisäänkirjautumissivun kautta voit tilata uuden salasanan.
fi
Mitä tietoja minun täytyy antaa rekisteröitymisen yhteydessä?
Rekisteröityessä tarvitaan voimassa oleva sähköpostiosoite ja salasana. Halutessasi voit myös luoda käyttäjänimen.
fi
Mitä tulee huomioida puumateriaalien jyrsinnässä?
Puu on suhteellisen pehmeää ja helposti työstettävää. Jos käyttöpaikan lämpötila on erittäin korkea, tällöin puuhun tulee herkästi palojälkiä, jos pidät jyrsinterää liian kauan samassa kohdassa.
Joustavat, etenkin pitkäsyiset pehmeät puulaadut, lisäävät jyrsinterän jumittumisvaaraa. Jumittuminen lisää kitkan aiheuttamaa kuumuutta. Puusyiden huomiointi on erityisen tärkeää massiivipuun työstössä, kun haluat päästä hyviin työtuloksiin.
fi
Mitä tulee huomioida, kun höylä ohjataan työstettävään pintaan?
Kun ohjaat höylän työkappaleeseen, paina höylän pohjalevyn etuosaa pintaa vasten, koska muuten terä leikkaa loven asetuskohtaan.
fi
Mitä tulee huomioida, kun höylä otetaan pois työstettävältä pinnalta?
Kun nostat höylän pois, paina höylän pohjalevyn takaosaa pintaa vasten, koska muuten terä leikkaa loven nostokohtaan.
fi
Mitä tunnistaminen tarkoittaa?
Tunnistamisella tarkoitetaan sulkeumien ja onkaloiden etsimistä ja paikantamista rakennuksissa ja rakennusmateriaaleissa.
fi
Mitä vaaroja poraamiseen liittyy?
Takaisku on porakoneen ensisijainen käyttäjään kohdistuva vaaratekijä. Takaisku tapahtuu porakoneen vääntömomentin kasvaessa reiässä olevan poranterän suurentuneen kitkan takia, kun:

    poraat syviä reikiä
    poraat paksulla poranterällä
    poranterä jumittuu reikään tai kun vedät terän ulos työkappaleesta

Poranterän - ja tämän myötä sähkötyökalun - jumittuminen voi johtaa erittäin voimakkaaseen ja vaaralliseen takaiskuun.
fi
Mitä varauksen purkautuminen tarkoittaa?
Akun purkautumisella tarkoitetaan prosessia, jossa akun energia vähenee passiivisesti pelkästään säilytyksen myötä. Tietyn ajan kuluttua akku täytyy ladata ennen kuin sillä voi käyttää puutarhatyökalua. Purkautumisaste on tavanomaisessa nikkeliakussa noin 25 % per kuukausi, kun taas litiumioniakussa se on alle 2 %. Siksi litiumioniakut ovat heti käyttövalmiita myös pitkäaikaisen säilytyksen jälkeen.
fi
Onko EasySaw12-malliin pidempiä sahanteriä?
Ei ole, siihen saa vain 65 mm:n teriä
fi
Onko PMF:ssä Starlock-adapteri?
Ei ole
fi
Onko akut, laturit ja mukana toimitetut tarvikkeet suljettu takuun pidennyksen ulkopuolelle?
Kyllä, takuun pidennys ei koske näitä tuotteita.
fi
Onko korjaustöille määritetty kiinteää hintaa?
Ei, mutta toimimme näin:
Takuukorjaustapauksessa korjaustyö on tietysti ilmainen asiakkaalle.
Takuun päätyttyä toimimme seuraavasti:
Jos korjauskustannukset ovat alle 50 % uuden työkalun hinnasta, korjaamme työkalun välittömästi. Korjauskustannukset on lueteltu selvästi laskussa.
Jos korjauskustannukset ovat yli 50 % uuden työkalun hinnasta, saat kustannusarvion.
Lisäksi sinulla on mahdollisuus "ennakkoilmoitukseen":
Päätät etukäteen, mitä työkalun kanssa tehdään, jos sen korjaushinta ylittää 50 % uuden työkalun hinnasta, ts. toimitetaanko se kierrätykseen vai annetaanko sinulle kustannusarvio.
Ennakkoilmoitustapauksessa sinun ei tarvitse maksaa lähetyskuluja.
fi
Onko lasersäteily vaarallista?
Bosch-mittalaitteissa käytetyt laserit vastaavat laserluokkaa 2, joka on luokiteltu vaarattomaksi. Siksi niiden yhteydessä ei tarvita erityisiä suojatoimenpiteitä. Lasersäteitä, niiden suojaluokasta riippumatta, ei saa kuitenkaan missään tapauksessa suunnata ihmisten silmiin.
fi
Onko minulla oikeutta takuuseen, kun jotain on korjattu?
Maksullisen korjausten jälkeen saat tuotteelle 3 kk takuun.
fi
Onko nurmikon ilmaajasta myös akkukäyttöinen versio?
Ei ole.
fi
Onko ruohonleikkureissa hiiliharjat?
Ruohonleikkureissa on hiiliharjat, jotka on asennettu kiinteästi moottoriin. Siksi niitä ei ole saatavana varaosina. Hiiliharjan saamiseksi täytyy tilata koko moottorilohko
fi
Onko suostumuksen myöntäminen markkinointitoimenpiteille pakollinen takuun pidentämisen yhteydessä?
Kyllä, suostumuksen myöntäminen markkinointitoimenpiteille on pakollinen takuun pidentämisen yhteydessä. Tarjoamme käyttäjälle lisäarvoa (pidennetty takuu) vastapainoksi suostumukselle markkinointitoimenpiteisiin.
fi
Onko tästä lehti-imurista akulla toimivaa versiota?
Ei ole, tällä hetkellä valikoimassamme on vain ALS 25 (verkkovirtakäyttöinen)
fi
Onko valikoimassa ketjusahaa, joka on varustettu 18 V:n akulla?
Ei, ketjusahaa käytetään 36 V:n akulla
fi
Onko vanhojen työkalujen, paristojen ja akkujen hävittäminen ilmaista?
Kyllä, käytöstä poistettujen laitteiden hävittäminen on ilmaista. Työkalut, akut ja paristot voidaan toimittaa kierrätykseen kaikkiin SER-Tuottajayhteisön järjestämiin keräyspisteisiin. Käytetyt Bosch-sähkötyökalut ja akut voidaan palauttaa myös Bosch-keskushuoltoon.
fi
Ovatko AQT-moottorit vesijäähdytteisiä?
Ei, ne ovat sähkömoottoreita ja ilmajäähdytteisiä.
fi
PMD 7 -rakenneilmaisin antaa vääriä mittausarvoja; se näyttää esimerkiksi kaapeleita sellaisessa seinässä, jossa niitä ei ole. Mitä voin tehdä?
Rakenneilmaisimissamme on muovikotelo, johon voi varautua staattista sähköä. Kun asetat vapaan käden seinää vasten, tämä maadoittaa laitteen, jonka jälkeen sen pitäisi mitata arvot oikein. Jos tämä ei auta, lähetä laite korjattavaksi.
fi
Saanko etua siitä, että ilmoitan puhelinnumeroni?
Jos olet ilmoittanut puhelinnumerosi, voimme kyselyjen yhteydessä, esimerkiksi laitteesi korjaukseen liittyen, tai kampanjaan osallistuessasi ottaa sinuun yhteyttä ja pitää siten palvelulaadun erinomaisena.
fi
Sain laitteeni kilpailusta/kampanjasta. Minulla ei siis ole ostotositetta. Voinko silti saada tuotteelle takuun pidennyksen?
Kyllä, voit silti pidentää laitteesi takuuta. Lataa ostotositteen sijaan vahvistus voitostasi / osallistumisestasi kampanjaan. Se korvaa ostotositteen.
fi
Siitä on harmia käyttäjälle. Miksi teemme niin tästä huolimatta?
Siitä ei ole sinulle käytännössä mitään harmia, sinun on vain laitettava rasti ruutuun takuun pidennyksen yhteydessä. Myönnämme sinulle laajennetun takuun ilman ylimääräisiä kustannuksia. Pidennetty takuu aiheuttaa kuitenkin ylimääräisiä kustannuksia Bosch-sähkötyökaluille. Vastapainoksi saamallesi maksuttomalle hyödylle pyydämme sinulta suostumusta sille, että voimme ottaa sinuun yhteyttä markkinointitarkoituksissa.
fi
Sopivatko ART 26-18 LI -trimmeriin vain Durablade-terät, vai voiko sitä käyttää vaihtoehtoisesti myös lankojen kanssa?
Tätä trimmeriä ei voi muuttaa lankojen käyttöön.
fi
Takuutodistuksen tiedot eivät ole oikeat. Mitä minun pitää tehdä?
Jos pelkästään laitteen nimi on väärin, mutta Baretool- ja sarjanumero ovat oikein, sinun ei tarvitse tehdä mitään. Jos nämä molemmat tärkeät numerot ovat väärin, käänny asiakaspalvelumme puoleen.
fi
Täytyykö minun rekisteröityä voidakseni käyttää MyBoschia?
MyBoschiin osallistuminen ja takuun pidennys edellyttää rekisteröintiä.
fi
Voiko MyBoschiin rekisteröidä myös Bosch Professional -laitteita takuun pidennystä varten?
Ei. MyBoschiin voi rekisteröidä ainoastaan harrastajille tarkoitettuja Bosch-laitteita takuun pidennystä varten. Voit kuitenkin rekisteröidä ne muina tuotteina virtuaaliseen verstaaseesi.
Bosch Professional -laitteet voidaan rekisteröidä seuraavalla sivulla:

<link>
fi
Voiko Rotakin jättää sadesäällä yöksi ulos?
Jos olet jättänyt Rotakin sadesäällä ulos, voit silti asentaa akun normaalisti paikalleen ja aloittaa leikkaamisen
fi
Voiko kalibrointipalvelua käyttää kaikille Bosch-sähkötyökalujen merkeille?
Bosch-kalibrointipalvelu on tarkoitettu kaikille merkeille. Sopimuksen mukaan voimme kalibroida omien tuotemerkkiemme, ts. "Bosch" ja "CST Berger", ohella myös kaikkia muitakin merkkejä.
fi
Voiko litiumioniakku räjähtää?
Erityisesti Bosch-puutarhatyökaluissa käytetyt merkkiakut on suojattu monilla turvamekanismeilla. Räjähdys on käytännössä mahdotonta. Akun oikosulkuja tai mekaanisia vaurioita tulee kuitenkin välttää kaikin keinoin.
fi
Voiko pensasleikkurien teriä teroittaa?
Bosch suosittelee, ettet teroita teriä, koska tämä muuttaa leikkuuominaisuuksia.
Asiakkaat voivat kuitenkin halutessaan lähettää terät teroitushuoltoon.
fi
Voinko hankkia tarvitsemani koneet ja materiaalit MyBoschin kautta?
Koneiden ja materiaalien hankkiminen MyBoschin kautta ei ole mahdollista.
fi
Voinko hankkia varaosia MyBoschin kautta?
Ei. Saat oikeat varaosat työkaluihisi varaosakaupasta, joka löytyy osoitteesta: <link>  kohdasta Huolto.
fi
Voinko käyttäjänä peruuttaa suostumukseni markkinointitoimenpiteisiin rekisteröitymisen jälkeen?
Kyllä, voit koska tahansa peruuttaa suostumuksesi markkinointitoimenpiteisiin lähettämällä meille sähköpostitse vastaavan kyselyn tai uutiskirjeen "Unsubscribe/peruutus"-toiminnolla.
fi
Voinko liittää tilin Facebook-tiliini?
Ei, valitettavasti et voi rekisteröityä olemassa olevalla Facebook-tililläsi.
fi
Voinko mitata PLL 2:n kanssa kaltevuuskulman cm:nä tai asteina?
Se ei ole mahdollista, koska se on linjalaser.
fi
Voinko muuttaa sähköpostiosoitettani jälkikäteen manuaalisesti, jos minulla on jo MyBosch-tili?
Kyllä. Kohdassa "MyBosch-tilini" voit muuttaa sähköpostiosoitettasi manuaalisesti.
fi
Voinko porata kaikkiin materiaaleihin samalla nopeudella?
Ei. Nopeutta täytyy säätää materiaalin ominaisuuksien mukaan.
Mitä pehmeämpi materiaali, sitä suurempi nopeus. Mitä kovempi materiaali, sitä pienempi nopeus.
Koska materiaalit eroavat kovuusluokkien suhteen huomattavasti toisistaan, säädä porausnopeus aina materiaalin ja poranterän halkaisijan mukaan.
Teknisissä tiedoissa on yksityiskohtaiset käyttökohdetaulukot. Taulukoissa määritellyt nopeudet tulee ymmärtää suuntaa-antaviksi neuvoiksi, joiden avulla pääset hyviin tuloksiin käyttäessäsi käsin ohjattavia työkaluja.
Erikoisteriä ja porakruunuja käytettäessä saatetaan tarvita joskus erilaisia nopeuksia. Tässä yhteydessä kannattaa noudattaa pakkauksessa tai käyttöohjeissa annettuja arvoja. Jos valitun poran nopeutta ei voi määrittää tarkasti, käytä siinä tapauksessa lähintä arvoa.
fi
Voinko rekisteröidä myös muiden valmistajien tuotteita Bosch-tuotteiksi?
MyBoschissa pystyy rekisteröimään myös muiden valmistajien tuotteita. Takuun pidennys ja muut huolto- ja informaatiopalvelut koskevat kuitenkin vain kuluttajille tarkoitettuja Boschin sähkö-, puutarha- ja mittatyökaluja.
fi
Voitko ALS 25:n puhaltimen pyörän irrottaa työkalun puhdistamista varten?
Ei, et voi tehdä sitä.
fi
Voivatko savu, pöly tai sade vaikuttaa lasermittalaitteen mittauksiin?
Kyllä, koska ne saattavat absorboida tai osaltaan heijastaa mittaussäteen, mikä voi johtaa mittausvirheisiin.
fi